2009D0791 — SL — 01.01.2016 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA SVETA z dne 20. oktobra 2009 o dovoljenju Zvezni republiki Nemčiji, da še naprej uporablja ukrep z odstopanjem od člena 168 Direktive 2006/112/ES o skupnem sistemu davka na dodano vrednost (2009/791/ES) (UL L 283 30.10.2009, str. 55)

spremenjena z:









▼B

ODLOČBA SVETA

z dne 20. oktobra 2009

o dovoljenju Zvezni republiki Nemčiji, da še naprej uporablja ukrep z odstopanjem od člena 168 Direktive 2006/112/ES o skupnem sistemu davka na dodano vrednost

(2009/791/ES)







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti, ob upoštevanju Direktive 2006/112/ES ( 1 ) in zlasti člena 395(1) Direktive, ob upoštevanju predloga Komisije, ob upoštevanju naslednjega: (1) V pismu, ki ga je Generalni sekretariat Komisije prejel 19. decembra 2008, je Zvezna Republika Nemčija (v nadaljnjem besedilu: Nemčija) zaprosila za dovoljenje, da še naprej uporablja ukrep z odstopanjem od določb Direktive 2006/112/ES, ki ureja pravico do odbitka in je bil prej odobren z Odločbo 2004/817/ES ( 2 ) v skladu s tedaj veljavno Šesto direktivo Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero ( 3 ). (2) V skladu s členom 395(2) Direktive 2006/112/ES je Komisija s pismom z dne 3. junija 2009 obvestila druge države članice o zahtevku Nemčije. Komisija je s pismom z dne 9. junija 2009 obvestila Nemčijo, da ima na voljo vse informacije, potrebne za presojo zahtevka. (3) Namen ukrepa odstopanja je, da se DDV za blago in storitve v celoti izvzame od pravice do odbitka, kadar se uporabljajo več kakor 90-odstotno za zasebne namene davčnega zavezanca ali njegovih zaposlenih ali na splošno za neposlovne namene. (4) Ukrep odstopa od člena 168 Direktive 2006/112/ES, ki določa splošno načelo pravice do odbitka in je namenjen poenostavitvi postopka za obračunavanje DDV. Ukrep le v zanemarljivem obsegu vpliva na znesek dolgovanega davka v fazi končne potrošnje. (5) Pravno in dejansko stanje, ki je upravičevalo sedanjo uporabo zadevnega ukrepa za poenostavitev, se ni spremenilo in ostaja isto. Nemčija bi zato tudi v prihodnjem obdobju morala imeti pravico uporabiti ukrep za poenostavitev, vendar za omejeno obdobje, da se omogoči ocenitev ukrepa. (6) Odstopanje ne bo vplivalo na lastna sredstva Skupnosti, pridobljena iz DDV - ob upoštevanju naslednjega: SPREJEL NASLEDNJO ODLOČBO:







▼M2

Člen 1

Z odstopanjem od členov 168 in 168a Direktive 2006/112/ES se Nemčiji dovoli, da davek na dodano vrednost (DDV) na blago in storitve v celoti izključi iz pravice do odbitka DDV, kadar se zadevno blago in storitve uporabljajo več kot 90-odstotno za zasebne namene davčnega zavezanca ali njegovih zaposlenih ali za neposlovne namene ali negospodarske dejavnosti na splošno.

Člen 2

Ta odločba preneha veljati 31. decembra 2018.

Zahteva za podaljšanje ukrepa odstopanja iz te odločbe se Komisiji predloži do 31. marca 2018.

Takšni zahtevi se priloži poročilo o izvajanju ukrepa odstopanja, ki vsebuje pregled stopnje razdelitve, ki se uporabi za pravico do odbitka DDV na podlagi te odločbe.

▼B

Člen 3

Ta odločba je naslovljena na Zvezno republiko Nemčijo.